पत्तन, पोत परिवहन और जलमार्ग मंत्रालय
बेहतर भविष्य के लिए हमारी तटीय शक्ति की अपार क्षमता का उपयोग करने की आवश्यकता है : श्री श्रीपद नायक
पत्तन, पोत परिवहन और जलमार्ग राज्य मंत्री श्री श्रीपद नायक ने आज वैश्विक समुद्री भारत शिखर सम्मेलन 2023  के प्रारंभ के रूप में इंडियन पोर्ट रेल एंड रोपवे कॉरपोरेशन लिमिटेड  के दूसरे रोड शो को वर्चुअल रूप से संबोधित किया।
श्री श्रीपद नायक ने आईपीआरसीएल के व्यवसाय भागीदारों के वर्चुअल रोड शो को संबोधित करते हुए कहा कि आगामी वैश्विक समुद्री भारत शिखर सम्मेलन 2023 एक ऐतिहासिक क्षण है, जो व्यवसायों को व्यापार और ज्ञान के विकास की दिशा में एकजुट, सहयोग और एक मार्ग तैयार करने के लिए अद्वितीय मंच प्रदान करता है। उन्होंने जीएमआईएस-23 की विकास संभावनाओं के बारे में विस्तार से बताते हुए कहा कि यह सम्मेलन हमारे प्रधानमंत्री श्री नरेन्द्र मोदी जी के बेहतर भविष्य का मार्ग प्रशस्त करने के लिए हमारी तटीय शक्ति की अपार संभावनाओं का पूरा उपयोग करने की आवश्यकता के प्रेरक विजन को पूरा करने की दिशा में एक प्रयास है।
श्री श्रीपद नायक ने आईपीआरसीएल के महत्वपूर्ण हितधारकों और व्यापार भागीदारों को सक्रिय रूप से भाग लेने और अंतर्राष्ट्रीय मंच पर अपने व्यवसायों को प्रदर्शित करने के लिए प्रदर्शक के रूप में शामिल होने के इस सुनहरे अवसर का लाभ उठाने के लिए आमंत्रित किया। जीएमआईएस 23 में उनकी उपस्थिति एक जीवंत इकोसिस्टम को बढ़ावा देने की प्रतिबद्धता होगी जो समुद्री और संबंधित अवसंरचना में साझेदारी और नवाचार पर पनपता है।
आईपीआरसीएल के प्रबंध निदेशक श्री अनिल कुमार गुप्ता ने अपने संबोधन में नई दिल्ली में पत्तन, पोत परिवहन और जलमार्ग मंत्रालय द्वारा आयोजित किए जा रहे वैश्विक समुद्री भारत शिखर सम्मेलन 2023  के तीसरे संस्करण में भागीदारी के लिए हितधारकों को प्रेरित करने के लिए राज्य मंत्री को धन्यवाद और आभार व्यक्त किया।
आईपीआरसीएल के एमडी ने बल देते हुए कहा कि शिखर सम्मेलन विभिन्न निवेश अवसरों पर सहयोग करने और क्षेत्र को आगे लाने के लिए विचारों का आदान-प्रदान करने में सभी समुद्री और संबद्ध हितधारकों को एक साथ लाएगा। शिखर सम्मेलन समुद्री क्षेत्र के विभिन्न पहलुओं, श्रेष्ठ व्यवहारों को बढ़ावा देने और वैश्विक समुद्री उद्योगों, नीति निर्माताओं, निवेशकों और अन्य हितधारकों के बीच बातचीत और सहयोग की सुविधा पर फोकस करेगा। यह आयोजन स्टार्ट-अप, शोधकर्ताओं, इनक्यूबेटरों और शैक्षणिक संस्थानों को सहयोग करने के लिए एक मंच भी प्रदान करेगा और कुशल संसाधनों को विभिन्न अवसर प्रदान करेगा। यह शिखर सम्मेलन मैरीटाइम इंडिया विजन 2030 के साथ-साथ प्रधानमंत्री के आजादी का अमृत काल 2047  के विजन से एक कदम आगे होगा, जिसमें भारत में बंदरगाहों, पोत परिवहन और जलमार्गों में 300 से अधिक पहलों के माध्यम से समुद्री विकास की परिकल्पना की गई है।
श्री अनंग पाल मलिक, निदेशक  और श्री आरके लाल, सीजीएम  द्वारा सभी ग्राहकों को एक प्रस्तुति दिखाई गई, जिसमें आईपीआरसीएल की पेशेवर प्रोफ़ाइल और जीएमआईएस -23 के बारे में आवश्यक जानकारी दी गई। प्रस्तुति में आईपीआरसीएल और इसके व्यावसायिक अवसरों तथा आईपीआरसीएल, भारतीय समुद्री क्षेत्र की सफलता यात्रा और समुद्री उद्योग के विभिन्न क्षेत्रों में पिछले दशक से विकास की दिशा के बारे में विस्तार से शामिल किया गया।
टाटा प्रोजेक्ट्स लिमिटेड, के.के.मिनरल और एसएम कंसल्टेंट के बिजनेस पार्टनर्स ने अतिथि वक्ताओं के रूप में अपने अधिकारियों का प्रतिनिधित्व करते हुए व्यापार के अवसरों पर प्रकाश डाला जो कंपनियों को जीएमआईएस -23 के दौरान प्राप्त होंगे। उन्होंने शिखर सम्मेलन के बारे में सभी हितधारकों को जानकारी देने के लिए आईपीआरसीएल को धन्यवाद दिया। विभिन्न व्यापार भागीदारों/एजेंसियों, सलाहकारों और आईपीआरसीएल के आंतरिक अधिकारियों आदि सहित 200 से अधिक प्रतिभागियों ने इस मेगा कार्यक्रम में भाग लिया। आईजीपीएल के प्रबंध निदेशक श्री सुनील मुकुंदन ने भी वर्चुअल रोड शो में भाग लिया।